Up-288/99
Natisni
Opravilna št.:
Up-288/99
Datum odločitve:
27. 1. 2000
ECLI:
ECLI:SI:USRS:2000:Up.288.99
Akt:
Ustavna pritožba A. A. zoper sodbo Višjega sodišča št. II Cp 978/98 z dne 1. 7. 1998 v zvezi s sodbo Okrajnega sodišča v Ljubljani št. IV P 287/96 z dne 9. 4. 1998

Ustavna pritožba A. A. zoper sklep Vrhovnega sodišča št. II Ips 480/98 z dne 29. 7. 1999
Izrek:
Ustavna pritožba A. A. zoper sodbo Višjega sodišča v zvezi s sodbo Okrajnega sodišča v Ljubljani se zavrže.

Ustavna pritožba A. A. zoper sklep Vrhovnega sodišča se ne sprejme.
Evidenčni stavek:
Z vložitvijo nedovoljenega pravnega sredstva si pritožnik ne varuje roka za vložitev ustavne pritožbe.
Geslo:
Pravna sredstva, nedovoljeno pravno sredstvo, pravdni postopek.
Pravna podlaga:
Zakon o Ustavnem sodišču (ZUstS), 52., 1. al. 2. odst. in 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
10. 11. 1999
Vrsta odločitve:
sklep
Vrsta rešitve:
zavrženje
Dokument:
US19903
Up-288/99
27. 1. 2000
S K L E P
Ustavno sodišče je v postopku za preizkus ustavne pritožbe A. A. iz Ž., ki jo zastopa B. B., odvetnik v Z. na seji senata dne 27. 1. 2000
s k l e n i l o :
1. Ustavna pritožba A. A. zoper sodbo Višjega sodišča št. II Cp 978/98 z dne 1. 7. 1998 v zvezi s sodbo Okrajnega sodišča v Ljubljani št. IV P 287/96 z dne 9. 4. 1998 se zavrže.
2. Ustavna pritožba A. A. zoper sklep Vrhovnega sodišča št. II Ips 480/98 z dne 29. 7. 1999 se ne sprejme.
O b r a z l o ž i t e v
1. Z izpodbijano prvostopno sodbo je bilo ugodeno tožbenemu zahtevku, po katerem je pritožnica dolžna izprazniti stanovanje in ga izročiti lastniku. Drugostopno sodišče je pritožbo zavrnilo in prvostopno sodbo potrdilo. S sklepom Vrhovnega sodišča je bila pritožničina revizija zavržena, ker vrednost spornega predmeta ne dosega zahtevane vrednosti. Pritožnica meni, da je ustavna pritožba kljub zavrženju revizije dopustna. Izpodbijani sodbi naj bi posegali v pridobljene pravice in s tem v načela pravne države. Sodišče bi moralo pri odločanju upoštevati, da je položaj uporabnice stanovanja pridobila že po prej veljavnem Zakonu o stanovanjskih razmerjih (Uradni list SRS, št. 35/82 in 14/84 - ZSR).
2. Ustavno pritožbo je treba vložiti v roku 60 dni od vročitve posamičnega akta, zoper katerega je mogoča ustavna pritožba (52. člen Zakona o Ustavnem sodišču, Uradni list RS, št. 15/94 - v nadaljevanju: ZUstS). Ustavno sodišče je že večkrat odločilo, da si pritožnik z vložitvijo nedovoljenega pravnega sredstva ne zavaruje roka za vložitev ustavne pritožbe. V obravnavani zadevi je bila pritožničina revizija zoper prvostopno in drugostopno sodbo zavržena kot nedovoljena. To pomeni, da je rok za vložitev ustavne pritožbe zoper ti dve sodbi začel teči z vročitvijo drugostopne sodbe, to je 1. 7. 1998. Ustavna pritožba, vložena 10. 11. 1999, je torej prepozna. Ustavno sodišče jo je zato zavrglo. 3. Ustavna pritožba je pravočasna in s tem dopustna le proti sklepu Vrhovnega sodišča. Ker pritožnica ni navedla razlogov, zaradi katerih bi bila odločitev Vrhovnega sodišča v nasprotju z določbami Ustave o človekovih pravicah, je Ustavno sodišče ni sprejelo v obravnavo.
4. Senat Ustavnega sodišča je sprejel ta sklep na podlagi prve alinee drugega odstavka ter prve alinee prvega odstavka 55. člena ZUstS in prve alinee 52. člena Poslovnika Ustavnega sodišča (Uradni list RS, št. 49/98) v sestavi: predsednik senata dr. Lojze Ude in sodnik Franc Testen ter sodnica dr. Dragica Wedam-Lukić.
Predsednik senata
dr. Lojze Ude